תם גל

תֹם גל (נולד ב-2 ביוני 1991) הוא שחקן תיאטרון, קולנוע וטלוויזיה, ותסריטאי ישראלי. מוכר בשל תפקידיו בסדרה "החבר'ה הטובים" בתור נתי לוי, ובסדרת הנוער "ראש גדול" בתור יונתן בן-נון.

 ביוגרפיה 
גל נולד ברמת השרון וגדל בכפר סבא, שם התחנך בבית הספר התיכון כצנלסון

את שירותו בצה"ל, בין השנים 2010–2013, עשה במודיעין חיל האוויר.

בשנת 2015 החל ללמוד בבית הספר למשחק של סמינר הקיבוצים, והוא בוגר שנת 2018.

בשנת 2023 סיים קורס תקשורת ספורט של מכללת ״ספורט פאנל״.

 קריירה 
בשנים 1999-2002 שיחק בתפקיד ראשי בסדרת הנוער "החבר'ה הטובים" ששודרה בערוץ הילדים במשך 3 עונות גילם נתי לוי.

בשנת 2000 השתתף בסרט הטלוויזיה שביים שרון עמרני שנקרא "שלום לבן דודי" ששודרה ב-HOT3.

בשנת 2002 שיחק בסרט הטלוויזיוני של HOT3 שנקרא "אבא שחור לבן" שיחק את אלישע. באותה השנה גם שיחק בסרט טלוויזיה אחר "הערב: הניצול" ששודר בערוץ 2 שיחק בתפקיד ילד עיתונים.

ב-2003 שיחק בסרט הקולנוע "סימה וקנין מכשפה" גילם את ביבי ענן וענונו, נכדה של סימה וקנין. סרט זה היה מועמד לשלושה פרסי אופיר. בשנה זו השתתף גם בסדרת הטלוויזיה הקומית של הערוץ הראשון "צימרים" שיחק בתפקיד ילד. כמו כן באותה השנה גם התארח בסדרה הקומית ששודרה בערוץ 2 "ג'וני" גילם את ג'וני בפלאשבק כשהיה ילד.

בשנת 2004 השתתף בהצגה "מירל'ה אפרת" של תיאטרון בית ליסין.

בשנים 2004-2007 השתתף בסדרת הנוער והילדים "ראש גדול" ששודרה בשידורי הלוויין של חברת "יס" בערוץ הילדים. בסדרה גילם את דמותו של יונתן בן נון, אחיו הקטן של תומר בן נון (אדם הירש).

בשנת 2005 השתתף בפרק האיחוד של תוכנית הקאלט הישראלית "קרובים קרובים", בו גילם את נבו, נכדם של לאורה ריבלין ויהורם גאון. באותה שנה שיחק בהצגה "יומנים" של תיאטרון בית ליסין, הצגה שנמשכה עד שנת 2007.

בשנת 2006 דיבב בסרט "עידן הקרח 2: נמסים מצחוק".

בשנת 2007 השתתף בהצגה "האגם המוזהב".

בשנת 2008 שיחק בפרק מתוך הסדרה "23FM" בטלוויזיה החינוכית הישראלית, גילם את ליאל. באותה השנה התארח בעונה השלישית של הסדרה ״אמא'לה״ ששודרה בערוץ 2 שיחק את יוסי.

במהלך שנות עבודתו לקח חלק במספר סרטי סטודנטים, כשהבולט ביניהם הוא הסרט "אבות" בו שיחק את התפקיד הראשי. הסרט זכה בפרס הסרט הזר הטוב ביותר בפסטיבל סרטי הסטודנטים בהוליווד לשנת 2008.

בשנת 2009 שיחק את דמותו של אושר בתוכנית "אחרי הצלצול" בגרסה הישראלית של ערוץ דיסני.

בשנת 2010 השתתף בסרט "פעם הייתי" בבימויו של אבי נשר, בו גילם גל את דמותו של בני עבאדי, הסרט זכה בשני פרסי אופיר.

בשנת 2011 השתתף בסרט ״בוקר טוב אדון פידלמן״.

בשנת 2012 שיחק בסרט הדרמה הנועז ״הנותנת״.

לאחר שסיים את שירותו הצבאי ואת לימודי המשחק, חזר להופיע ולשחק.

בשנת 2018 השתתף בפיילוט לסדרת טלוויזיה חדשה בשם "עשבים שוטים" אשר זכתה בפסטיבל קולנוע דרום וכן בפסטיבל ITV בוורמונט בפרס הבימוי. באותה השנה השתתף בהצגה "אל נקמות" של התיאטרון הקאמרי. באותה השנה הופיע גם בהצגה "לשם ובחזרה" של התיאטרון העברי.

בשנת 2019 החל לשחק במחזה "המלך הלך לישון". באותה השנה שיחק במיני-סדרה ״הנערים״.

בשנת 2020 השתתף בסדרת הדרמה "שעת נעילה" ששודרה בכאן 11, בה גילם את פיקסמן.

בשנת 2021 שיחק במחזמר "רינגו" מטעם הקאמרי. במחזמר שיחק שתי דמויות שונות, את בנימין נתניהו ואישה מבוגרת.

בשנת 2022 השתתף בהצגה "שלום לך ארץ" בתיאטרון הקאמרי שכתבה וביימה מוריה זרחיה.

בשנת 2023 השתתף בהצגה ״חובזה״ המבוססת על אוסף סיפורים של הסופר אתגר קרת בבימויה של רוני ברודצקי.

בשנת 2023 התארח בתוכנית הרדיו ״קול האוניברסיטה״ שהנחה צח שמעון.

בשנת 2024 שיחק בהצגה ״מיקי מציל״ בתיאטרון הקאמרי.

 תקשורת ספורט ותסריטאות 
בשנת 2023 הנחה את הפודקאסט ״אירופה הקלאסית״ מבית ״אול אין״ המתמקד בכדורגל האירופי לצד הפרשן ניסים חליבה, ולימים גם לצד כדורגלן העבר דן אייבינדר.

החל משנת 2025 גל הוא עורך התוכן של ״תוכנית הספורט של ישראל״ ברדיו חיפה, בהנחיית המנחה, השחקן והבמאי אלי בן דוד.

בשנת 2025 הצטרף גל לצוות הכותבים של העונה התשיעית של התוכנית ״בובה של לילה״ בערוץ הספורט.

 חיים אישיים 
נשוי לבת-זוגו, נעם ברוך, ואב לשתי בנות. מתגוררים בכפר סבא

קישורים חיצוניים


 הערות שוליים 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ילדים ישראלים
קטגוריה:בוגרי תיכון כצנלסון
קטגוריה:בוגרי בית הספר למשחק של סמינר הקיבוצים
קטגוריה:ישראלים שנולדו ב-1991